सर्दियों के 6 प्रभावी फेस पैक

सर्दी के मौसम में सर्द हवा के कारण त्वचा अपनी नमी खो देती है तथा बेजान होने लगती है। ऐसे में सर्दियों में लोग अलग अलग तरह के लोशन और क्रीम का इस्तेमाल करते हैं, परंतु वो खास प्रभावी नहीं होते हैं। इसलिए, यहाँ हमने त्वचा की खूबसूरती को बरकरार रखने वाले सर्दियों के 6 प्रभावी फेस पैक के विषय में बताया है।

केले का फेस पैक

सर्दियों के दिनों में त्वचा की देखभाल के लिए यह एक कारगर घरेलू उपाय है। केले और शहद से बने इस बेहतरीन फेस पैक का उपयोग आप निःसंकोच कर सकते हैं।

मसले हुए केले को शहद में मिलाकर पेस्ट तैयार कर लें। फिर इसे चेहरे पर लगाकर 10 से 15 मिनट तक रखें। तत्पश्चात पानी से धो लें।

केला त्वचा को नमी, जरूरी पोषक तत्व व निखार प्रदान करता है। इस फेस पैक में मिलाया जाने वाला शहद एक प्रभावशाली ऐमोलिएंट है जो त्वचा को नम बनाए रखने में मदद करता है।

पपीते का फेस पैक

पपीते में मॉइस्चराइज़र गुण मौजूद होता है, जो त्वचा को रूखेपन से बचाता है।

पपीते का फेस पैक बनाने के लिए इसके छिलके को अच्छे से मसल लें जिससे इसमें गाँठे न पड़े। फिर उसमें शहद मिला लें। फिर इस पेस्ट को अपने चेहरे पर लगा कर थोड़ी देर सूखने दें, फिर इसे धो लें।